CELEX: 31991R2241
Language: el
Date: 1991-07-26 00:00:00
Title: Κανονισμός (ΕΟΚ) αριθ. 2241/91 της Επιτροπής της 26ης Ιουλίου 1991 για παρέκκλιση από τον κανονισμό (ΕΟΚ) αριθ. 3105/88, για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87

Avis juridique important

|

31991R2241

Κανονισμός (ΕΟΚ) αριθ. 2241/91 της Επιτροπής της 26ης Ιουλίου 1991 για παρέκκλιση από τον κανονισμό (ΕΟΚ) αριθ. 3105/88, για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87  

Επίσημη Εφημερίδα αριθ. L 204 της 27/07/1991 σ. 0020 - 0020

ΚΑΝΟΝΙΣΜΟΣ ( ΕΟΚ ) αριθ . 2241/91 ΤΗΣ ΕΠΙΤΡΟΠΗΣ  της 26ης Ιουλίου 1991  για παρέκκλιση από τον κανονισμό ( ΕΟΚ ) αριθ . 3105/88, για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού  ( ΕΟΚ ) αριθ . 822/87Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1734/91 ( 2 ), και ιδίως το άρθρο 35 παράγραφος 8,  Εκτιμώντας :  ότι, λόγω του εξαιρετικά υψηλού όγκου της συγκομιδής 1990 σε ορισμένες περιοχές της Κοινότητας που υπόκεινται στην απόσταξη που προβλέπεται στο άρθρο 36 του κανονισμού ( ΕΟΚ ) αριθ. 822/87, υπάρχει υλική αδυναμία των αποσταγματοποιών να τηρήσουν τις  ημερομηνίες που προβλέπονται για την πραγματοποίηση των εργασιών αποστάξεως και, κατά συνέπεια, πρέπει να γίνει παρέκκλιση από τον κανονισμό ( ΕΟΚ ) αριθ . 3105/88 της Επιτροπής της 7ης Οκτωβρίου 1988 για τον καθορισμό των λεπτομερειών εφαρμογής των  υποχρεωτικών αποστάξεων που αναφέρονται στα άρθρα 35 και 36 του κανονισμού ( ΕΟΚ ) αριθ . 822/87 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2182/91 ( 4 )-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Κατά παρέκκλιση από το άρθρο 12 παράγραφος 1 του κανονισμού ( ΕΟΚ ) αριθ . 3105/88, για την περίοδο 1990/91, η απόσταξη των στεμφύλων που προέρχονται από την οινοποίηση των ποικιλιών που αναφέρονται στο άρθρο 36 παράγραφος 2 του κανονισμού ( ΕΟΚ )  αριθ . 822/87 και εμφαίνονται στην ταξινόμηση των ποικιλιών που χρησιμοποιούνται για την παρασκευή αποσταγμάτων μπορεί να πραγματοποιηθεί έως τις 21 Σεπτεμβρίου 1991 .  Άρθρο 2  Ο παρών κανονισμός αρχίζει να ισχύει στις 31 Αυγούστου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 26 Ιουλίου 1991. Για την Επιτροπή  Ray MAC SHARRY  Μέλος της Επιτροπής   ( 1) ΕΕ αριθ . L 84 της 27 . 3 . 1987, σ . 1 . ( 2 ) ΕΕ αριθ . L 163 της 26 . 6 . 1991, σ . 6 . ( 3 ) ΕΕ αριθ . L 277 της 8 . 6 . 1988, σ . 21 . ( 4 ) ΕΕ αριθ . L 202 της 25 . 7 . 1991, σ . 18 .